16/02/2016 | Administración LocalMunicipal
Teo
Anuncio de licitación do servizo de axuda no fogar do Concello de Teo

ANUNCIO DE LICITACIÓN A Xunta de Goberno Local do 01/02/16 aprobou o expediente de contratación do SERVIZO DE AXUDA NO FOGAR DO CONCELLO DE TEO, mediante procedemento aberto, con varios criterios de adxudicación, así como os pregos de cláusulas administrativas particulares e de condicións técnicas que rexerán a contratación, de acordo coas seguintes características: 1.–Entidade adxudicadora. a) Organismo: Concello de Teo. b) Dependencia que tramita o expediente: Secretaría Xeral. c) Número de expediente: S/01.16.2.–Obxecto do contrato. a) Descrición do obxecto: PRESTACIÓN DO SERVIZO DE AXUDA NO FOGAR DO CONCELLO DE TEO. b) Duración do contrato: dous (2) anos, contando desde a data de inicio da actividade, podendo ser prorrogado, sen que a duración total do contrato, incluídas as prórrogas, poida exceder de catro anos.3.–Tramitación, procedemento e forma de adxudicación. a) Tramitación: ordinaria. b) Procedemento: aberto, varios criterios de valoración.4.–Tipo de licitación. a) Presuposto base de licitación do contrato: 646.020 €, IVE excluído (323.010 €/anuais). b) Valor estimado do contrato: 1,292.040€, IVE excluído.5.–Garantías. a) Provisional: non se esixe. b) Definitiva: 5% do presuposto base de licitación do contrato (art.95.3 do TRLCSP). 6.–Obtención de documentación. Concello de Teo-Secretaría Xeral. Trav. da Ramallosa, 38, Lucí, 15883 Teo. Teléfono 981 815700. Fax 981 809438.7.–Requisitos específicos do contratista. a) Clasificación: non se esixe. b) Outros requisitos: Inscrición no Rexistro único de entidades prestadoras de servizos sociais da Xunta de Galicia.8.–Presentación de ofertas e das solicitudes de participación. a) Data e lugar de presentación: No rexistro xeral do Concello, de 9 a 14 horas, dentro do prazo de 15 días hábiles, contados desde o día seguinte ao da publicación do anuncio de licitación no Boletín Oficial da Provincia e no Perfil do contratante do Concello de Teo. No caso de que o anuncio de licitación non se publique de forma simultánea, o prazo de presentación contarase a partir da última publicación. b) Documentación a presentar.–A documentación presentarase en tres sobres pechados e asinados polo licitador: – Sobre “A”, subtitulado “Documentación administrativa”: conterá a documentación esixida na claúsula 10 do prego de cláusulas administrativas. – Sobre “B”, subtitulado “Referencias técnicas”: conterá a documentación que permita valorar a proposición de acordo cos criterios que dependen dun xuízo de valor, e que se especifican na cláusula 10 do prego de cláusulas administrativas. – Sobre “C”, subtitulado “Proposición económica e documentación avaliable de forma automática”, incluirá a oferta económica de acordo co modelo do anexo I do prego de cláusulas administrativas, e a documentación esixida na cláusula 10. c) Lugar de presentación: – Concello de Teo, Trav. da Ramallosa, 38.15883 Teo.9.–Apertura das ofertas. O acto público celebrarase no lugar, data e hora que se sinale no Perfil do Contratante do Concello de Teo.10.–Outras informacións. Secretaría Xeral do Concello de Teo.11.–Pregos. Son de aplicación os pregos de cláusulas administrativas e de condicións técnicas aprobados pola Xunta de Goberno Local do 01/02/16. Teo, 3 de xaneiro de 2016. O alcalde Rafael C. Sisto Edreira